projecte-aina/catalan_government_crawling huggingface dataset:
Tres dels factors que contribueixen a la millora de la comunicació entre els professionals de la salut són els plans de medicació concisos i complets, l'estandardització dels informes d'alta i la utilització de diversos canals de comunicació.
Uns dels problemes a l'hora de fer les transferències entre els diferents nivells assistencials és la falta d'informació entre professionals sanitaris, donant lloc a casos de diagnòstics contradictoris, endarreriment en els resultats de proves o plans de medicació inadequats.
Per aquest motiu, un equip d'investigació nord-americà ha volgut estudiar com es feia aquesta transferència en un centre d'Indiana especialitzat en atacs isquèmics transitoris, detectant diversos punts de millora.
En primer lloc s'han identificat les dificultats amb què es troben els professionals sanitaris per tal de garantir una transició de qualitat.
Pel que fa als factors que influeixen en la comunicació entre professionals mèdics, se'n destaquen tres idees principals que la podrien millorar:
Així doncs, per a que es produeixi una transferència efectiva en l'atenció sanitària cal que la comunicació sigui clara i sense ambigüitats, per tal de reduir el risc de malentesos que poden derivar en riscos per al pacient.
S'observa que els professionals de centres hospitalaris, condicionats pel ritme de treball que exigeix l'atenció sanitària i les limitacions dels horaris, no sempre són capaços d'emetre informes concisos i de qualitat, de forma que els professionals que reben aquests informes es troben amb dificultats a l'hora d'interpretar-los correctament.
La conscienciació dels professionals en formació sobre els reptes i les oportunitats des de qualsevol àmbit assistencial, pot ajudar a crear una cultura en la qual la informació anticipada i la gestió d'aquesta es realitzi de forma sistemàtica.
La publicació sanitària Diario Médico ha reconegut el programa de formació en la XV edició dels premis "Millors Idees de l'Any al Sistema Nacional de Salut" celebrada al Teatre Nacional de Catalunya.
El programa de formació "Bones pràctiques en l'atenció a les segones víctimes" ha estat guardonat en la XV edició dels premis "Millors Idees de l'Any al Sistema Nacional de Salut", organitzats per la publicació Diario Médico, que valora les innovacions de professionals, administracions i institucions en l'àrea d'investigacions biomèdiques així com també en l'assistència i gestió sanitària a Espanya.
La formació pretén millorar l'atenció integral dels professionals implicats en esdeveniments adversos mitjançant l'oferiment de les eines i coneixements necessaris d'actuació davant d'una segona víctima.
A més, vol promoure la creació d'un clima de confiança que faciliti l'aprenentatge dels errors, reduir la incidència de les segones víctimes i incrementar la cultura de la seguretat del pacient.
El programa, organitzat pel Departament de Salut, es dirigeix a professionals sanitaris i no sanitaris, gestors i líders de les organitzacions sanitàries.
La primera edició del curs comença el 14 de març i té una durada prevista de 2 mesos.
La formació és gratuïta, tutoritzada i es divideix en cinc mòduls.
Per a més informació, pots consultar el programa del curs en aquest enllaç i accedir al curs a través d'aquesta pàgina web.
El proper 23 de març es presenta al Departament de salut els resultats del projecte Resistencia Zero i l'evolució dels projectes Bacteriemia Zero i Neumonia Zero.
La jornada, que començarà a les 10 del matí a la sala d'actes del Departament de salut servirà per presentar les conclusions del projecte Resistencia Zero (RZ) a Catalunya, que té com a objectiu la disminució en un 20% del nombre de pacients que adquireixen un bacteri multiresistent (BMR) durant la seva estada a una unitat de cures intensives (UCI).
A més del projecte RZ, també es presentarà l'evolució dels altres dos que constitueixen la iniciativa de "Tolerancia Zero".
D'una banda, el projecte Bacteriemia Zero (BZ), que promou la prevenció de les bacterièmies relacionades amb catèters venosos centrals a l'UCI; i de l'altra, el projecte Neumonia Zero (NZ), l'objectiu del qual és la prevenció de la pneumònia associada a ventilació mecànica, la principal infecció adquirida en les UCI.
Els projectes "Tolerancia Zero" en infeccions adquirides a la UCI es van iniciar l'any 2008 amb el disseny i aplicació de BZ.
Posteriorment s'hi va afegir el projecte NZ durant el 2011 i 2012, i es continua avui dia amb el de RZ.
Aquests plans han rebut el suport del Ministeri de Sanitat, Serveis Socials i Igualtat (MSSSI) i han estat liderats per la Societat Espanyola de Medicina Intensiva, Crítica i Unitats Coronàries (SEMICYUC) i la Societat Espanyola d'Infermeria Intensiva i Unitats Coronàries (SEEIUC).
El Departament de salut s'ha sumat a aquestes iniciatives i s'ha promogut la participació dels centres en els tres projectes.
Amb aquesta jornada també es pretén felicitar-los pel compromís en l'adopció de pràctiques segures, la qual cosa ha creat un entorn de més seguretat i qualitat per als pacients.
Aquesta jornada s'adreça als coordinadors mèdics i d'infermeria de les unitats de cures intensives, així com als gerents, directors mèdics i referents de seguretat dels hospitals que disposen d'aquestes unitats.
La inauguració correrà a càrrec del Sr.
Josep Davins, Subdirector general d'Ordenació i Qualitat Sanitàries i Farmacèutiques, i el Sr.
Fernando Barcenilla, coordinador del projecte Resistencia Zero i membre de la Unitat Funcional d'Infecció Nosocomial de l'Hospital Universitari Arnau de Vilanova de Lleida.
Podeu accedir al programa accedint a l'enllaç.
El proper 20 de setembre es presentarà al Departament de Salut el projecte ITU-Zero de prevenció de la infecció urinària per sonda uretral en pacients ingressats a les unitats de cures intensives.
És necessari que els serveis de diagnòstic per la imatge disposin de protocols optimitzats per a pediatria, per grups d'edat i a partir dels protocols pediàtrics que cada fabricant inclou en els equipaments radiològics.
Durant l'any 2017 s'han rebut 12.112 notificacions d'incidents de diversos àmbits assistencials amb un increment del 22,8% en comparació a l'any 2016.
Un 53% de les notificacions són d'hospitalització, en les què segons el tipus d'incident i freqüència destaquen les caigudes i altres accidents (43,9%) i els medicaments (25,7%).
La delegació espanyola de l'Institute for Safe Medication Practices (ISMP) ha publicat recentment una versió actualitzada del Qüestionari d'Autoavaluació de la Seguretat del Sistema d'Utilització dels Medicaments en els Hospitals.
L'ús de les tecnologies de la informació continua estenent-se en el sector de la salut i, en concret, en la seguretat del pacient.
Les caigudes són accidents freqüents que es produeixen sobretot en persones d'edat avançada.
Per evitar-les, cal tenir en compte algunes recomanacions per reduir-ne el risc de caigudes.
La revista Critical Care Medicine ha publicat recentment els resultats del projecte "Pneumònia Zero" (NZ).
Es publiquen els resultats d'un anàlisi realitzat per l'Hospital del Mar en què s'avaluen els problemes amb els medicaments detectats als pacients ingressats entre 2014 i 2015 i les mesures per millorar-ne la prevenció.
Tots els infants tenen risc de caure durant l'ingrés hospitalari, però existeixen mesures per tal de realitzar un pla de prevenció per reduir-ne la seva incidència i conseqüències.
Durant l'any 2017 es van registrar 4.875 incidents als centres d'atenció primària (el 40% del total de 12.112 notificacions d'incidents procedents dels diferents àmbits assistencials).
Els pacients pediàtrics són més susceptibles de patir errors de medicació que els adults i que aquests siguin més greus.
L'ictus constitueix la primera causa de discapacitat adquirida en l'adult i la segona de demència.
El proper dimarts 11 de desembre de 2018 tindrà lloc la catorzena jornada per a la seguretat dels pacients a Catalunya.
En aquesta ocasió, aprofitant els 15 anys de l'hemovigilància a Catalunya, la jornada se centra en la seguretat transfusional.
La Comissió Assessora d'Hemovigilància de Catalunya ha publicat l'Informe corresponent a 2017.
En aquesta edició, 96 centres han transfós components sanguinis, i d'aquests, 56 (58,3 %) han realitzat alguna notificació de reaccions o errors transfusionals.
Enguany la Fundació FIDISP convoca un premi al millor treball sobre seguretat del pacient amb l'objectiu d'incentivar la recerca en aquest camp.
L'Institute for Safe Medication Practices (ISMP) defineix els medicaments d'alt risc com aquells que presenten una major probabilitat de causar danys greus o fins i tot mortals als pacients quan es produeix una errada en el curs de la seva utilització.
Cada cop existeixen més evidències que indiquen que, escurçar la durada del tractament amb antibiòtics en algunes infeccions, pot contribuir a reduir l'aparició de les resistències bacterianes sense reduir-ne eficàcia.
L'ASHP ha publicat recentment una sèrie de recomanacions que pretenen minimitzar els riscos associats amb errors de medicació en l'àmbit de la farmàcia hospitalària.
Una major satisfacció en l'àmbit laboral està vinculada a la seguretat percebuda pels professionals sanitaris, de manera que un clima adequat podria augmentar la satisfacció laboral, els professionals millorarien la seva pràctica diària i com a conseqüència incrementaria la seguretat del pacient.
L'ús incorrecte dels antibiòtics fa que els microorganismes patògens generin resistències, reduint el ventall de fàrmacs capaços de combatre infeccions mortals.
El Departament de Salut ha posat en marxa el Grup de Treball de Laboratori d'Anàlisis Clíniques.
Per conèixer més detalls entrevistem a la Dra.
Elisabet González Lao, responsable de l'Àrea Sanitària, Grupo ACMS.
El passat desembre, es va dur a terme aquesta Jornada amb el lema "la seguretat transfusional és a les teves mans" a l'Hospital Universitari Vall d'Hebron de Barcelona.
El programa P-ILERDA ha aconseguit reduir el consum de fluoroquinolones en el primer any d'implantació i disminuir microorganismes multiresistents com ara E. Coli resistent a ciprofloxacina i BLEE.
Utilitzar almenys dos identificadors del pacient i educar els pacients són algunes de les recomanacions del Institut per a l'Ús Segur dels Medicaments en el seu butlletí més recent.
Es descriuen els components d'un programa efectiu de seguretat i els desafiaments actuals.
A més, es suggereix com administrar les dades de seguretat obtingudes.
L'Institut ECRI, per tal de conscienciar els centres sanitaris de la necessitat d'implantar mesures de seguretat, ofereix una selecció dels 10 riscos més probables en el camp de la tecnologia sanitària per 2019.
La sèpsia és la resposta extrema del cos a una infecció i és potencialment mortal.
Es recomana que els pacients i les seves famílies tinguin informació i coneguin alguns consells per prevenir la sèpsia.
És fonamental que els professionals sanitaris que tenen cura del nadó i les seves famílies coneguin les mesures preventives per evitar les caigudes en els centres hospitalaris.
Un informe recent de l'OMS reflecteix l'estat de la seguretat del pacient a nivell mundial i orienta els líders, recomanant la cobertura universal de la salut, la coordinació dels esforços i la difusió de les practiques sanitàries segures.
Segons un nou estudi elaborat a la unitat d'urgències d'un hospital, el disseny i implementació d'un règim de rondes o visites per part del personal d'infermeria millora significativament l'experiència del pacient al centre sanitari.
Els nens ingressats en hospitals atesos per pediatres hospitalaris poden tenir més esdeveniments adversos relacionats amb dispositius comparat amb els pediatres generals.
Mantenir uns hàbits saludables pot contribuir a reduir el risc de patir una malaltia cardiovascular entre la població.
El grup de treball de Prescripció Segura del Departament de Salut de la Generalitat de Catalunya ha elaborat una infografia per fomentar el bon ús de les ordres mèdiques verbals als centres sanitaris.
Fernando Alava, cap de Servei de Promoció de la Qualitat i la Bioètica va participar a la Jornada sobre "Aspectes Legislatius per avançar en la cultura de Seguretat dels Pacients" realitzada al Ministeri de Sanitat, Consum i Benestar Social.
L'últim informe del Centre Europeu per a la Prevenció i el Control de Malalties (ECDC) i de l'Autoritat Europea de Seguretat Alimentària (EFSA) revela que els antimicrobians són cada vegada menys efectius.
Per a reduir el dany atribuïble a l'atenció sanitària en el pacient pediàtric es requereix notificar, analitzar i gestionar els esdeveniments adversos, la difusió de les millors pràctiques per prevenir errors i promoure una cultura de seguretat.
Les matrius de riscos permeten avaluar, classificar i ponderar riscos d'equips electromagnètics i són útils en la presa de decisions.
L'assistència sanitària és cada vegada més complexa i s'ofereixen moltes prestacions on intervenen una gran quantitat de professionals.
Malauradament, aquesta complexitat fa que augmenti la probabilitat d'equivocar-se.
Aquest any, amb l'eslògan "Una atenció neta per a tots està a les vostres mans", es va celebrar el Dia Mundial de la Higiene de mans (5 de maig).
Un grup de treball de la universitat de Seül ha desenvolupat una aplicació per a mòbils que millora la identificació dels pacients pediàtrics.
Un document conjunt entre organitzacions europees de radiòlegs i tècnics en radiologia destaca les mesures per garantir un entorn segur per als pacients.
Més d'una tercera part dels professionals sanitaris es contaminen amb bactèries multiresistents per errors de seguretat segons un estudi dels EUA.
La prescripció en cascada es dona quan es recepta un medicament per tractar un efecte secundari d'un altre medicament.
Aquestes són algunes pautes per evitar-ho.
Es presenta una infografia adreçada a pacients i a professionals sanitaris sobre els moments determinants per prevenir un ús incorrecte de la medicació.
Quan es donen ordres mèdiques verbals incrementa el risc de que es produeixin errors d'interpretació que, en ocasions, poden tenir conseqüències greus pel pacient.
L'Organització Mundial de la Salut s'ha compromès a crear un pla d'acció global per millorar la seguretat dels pacients en tots els països.
La transmissió de microorganismes multiresistents per la falta d'higiene de mans no només s'ha d'estudiar en els professionals sanitaris, també en els pacients
Per millorar la seguretat del pacient es requereix un enfocament sistèmic dels errors i una actitud d'aprenentatge davant d'un error.
Cal revisar l'actitud punitiva i proporcionar el suport necessari als professionals.
Sensibilitzar la població sobre els esdeveniments adversos és part d'una cultura de seguretat que busca les millores dels sistemes, no la culpabilització dels individus.
Els avenços mèdics dels darrers anys han permès que, avui en dia, alguns medicaments per al càncer es puguin prendre a casa per via oral.
Si bé aquests tipus de medicaments són molt més còmodes per als pacients, no estan exempts de riscos.
Amb motiu del Dia Mundial de la Seguretat del Pacient, el Ministeri de Sanitat, Consum i Benestar Social ha premiat dos projectes catalans: l'impacte d'una intervenció multimodal en el compliment de la higiene de mans de l'hospital Germans Trias i la implementació d'un checklist en l'atenció inicial de pacients amb infart de miocardi de l'ICS de Catalunya Central i del Sistema d'Emergències Mèdiques (SEM)
L'aplicació mòbil manSegures, una eina pel compliment i la formació dels professionals sanitaris en la higiene de mans
La Joint Commission ha emès una alerta per l'augment d'esdeveniments adversos provocats per un ús incorrecte dels anticoagulants orals d'acció directa
Un de cada 20 pacients atesos a diferents àmbits sanitaris s'exposa a danys evitables.
Segons una recent publicació la meitat del mal que s'ocasiona es podria prevenir
El procés de la cura sanitària en la llar requereix agregar i transmetre informació entre diferents actors i sistemes sanitaris per a millorar la seguretat del pacient
Fa unes setmanes el Departament de Salut va organitzar un taller del projecte de prevenció de la infecció urinària per sonda uretral en pacients ingressats a la UCI (projecte ITU-Zero) per tal de treballar entre els assistents les barreres identificades en una enquesta prèvia i proposar-ne solucions.
El Dia Europeu per a l'Ús Prudent dels Antibiòtics se celebra cada 18 de novembre amb l'objectiu de conscienciar sobre els riscos associats a l'ús indegut.
Segons els autors de l'estudi, la majoria de riscos de la cirurgia major ambulatòria són de caire organitzatiu.
Per la millora de la qualitat i la seguretat de l'atenció, s'ha d'elaborar un pla de gestió de riscos específics
L'Institut nord-americà ECRI publica un documenten el que identifica els riscos principals de seguretat del pacient en l'entorn de l'atenció primària i proposa mesures per reduir-los i millorar la pràctica clínica.
Les estratègies basades en estímuls complementaris poden millorar l'adherència a la higiene de mans fins a un 70% entre el personal d'infermeria.
Una de les principals amenaces per a la salut mundial és l'aparició de resistència als antibiòtics en els bacteris, causants d'infeccions.
L'ús adequat d'antibiòtics és responsabilitat de tothom.
Es presenten els canvis normatius de Catalunya, Navarra i País Basc i es proposen canvis a nivell nacional per a avançar en la cultura de seguretat del pacient.
El Grup Contenció Zero del Departament de Salut incideix amb la necessitat de disminuir o evitar la utilització de dispositius de contenció mecànica a pacients i dona recomanacions de mesures de prevenció.
Un estudi analitza l'efecte a llarg termini d'un programa educatiu d'optimització de l'ús d'antibiòtics en infeccions causades per Escherichia coli.
Un estudi desenvolupa un mapa de riscos de l'àrea quirúrgica que permet dissenyar estratègies per millorar la seguretat del pacient.
Moltes gràcies per ajudar-nos a ser més segurs en l'assistència sanitaria.
La Comissió d'Hemovigilància de Catalunya va publicar recentment l'informe d'Hemovigilància corresponent a l'any 2018.
Aquest document pretén donar feed-back als centres notificadors, així com oferir una visió detallada de les reaccions transfusionals a Catalunya.
L'Institut per a l'Ús Segur dels Medicaments difon un nou butlletí on es destaquen les recomanacions clau per reduir els errors de medicació en pacients amb al·lèrgies conegudes.
Un grup de treball avalua les recomanacions més rellevants en aquests tractaments i estudia quines millores són aplicables a la nostra legislació.
Es presenta un document de consens que recull les principals pràctiques segures de conciliació de la medicació a l'ingrés i a l'alta hospitalària en pacients crònics polimedicats.
La majoria de bronquitis o bronquiolitis estan causades per virus i per tant, l'ús d'antibiòtics no és necessari excepte si hi ha la confirmació o una alta sospita d'una infecció bacteriana afegida.
Un estudi defineix un pla de gestió del risc dins del sistema de qualitat d'un laboratori clínic per tal d'identificar riscos, evitar errors i reduir l'impacte que tenen sobre la seguretat del pacient.
L'Atles permet identificar aquelles àrees sanitàries en què hi ha una major utilització dels procediments de dubtós valor ajudant a la millora de la qualitat assistencial.
Un estudi del Regne Unit mostra una taxa d'error de medicació gairebé del 50% en pacients adults i d'edat avançada després l'alta hospitalària.
L'àmbit de cures pal·liatives domiciliàries té unes característiques pròpies que requereixen d'estratègies de seguretat del pacient adaptades a les seves necessitats.
Entre les mesures principals per prevenir el contagi de la COVID-19 es troba rentar-se les mans freqüentment.
El present estudi confirma que la implantació d'un PROA en un centre sociosanitari s'associa a una reducció en el consum d'antimicrobians especialment amb els associats a una major inducció de resistències microbianes.
Es presenta un document amb pautes per tal de reprendre de forma escalonada i segura l'activitat quirúrgica paralitzada a causa de la COVID-19.
Un recull d'avaluacions per part de pacients que han patit esdeveniments adversos permet incorporar la seva perspectiva a l'hora de dissenyar sistemes més segurs.
L'augment de medicaments necessaris per tractar pacients amb COVID-19 pot augmentar els errors de medicació a causa de la confusió amb presentacions similars.
Quan es pren medicació, existeixen riscos d'interacció amb altres medicaments o substàncies que poden provocar efectes secundaris perjudicials per al pacient.
El proper dimarts 11 de desembre de 2018 tindrà lloc la catorzena jornada per a la seguretat dels pacients a Catalunya.
En aquesta ocasió, aprofitant els 15 anys de l'hemovigilància a Catalunya, la jornada se centra en la seguretat transfusional.
L'hemovigilància és un sistema que permet detectar, registrar i analitzar, de manera completa, rigorosa i objectiva, els efectes adversos i incidents que es produeixen durant la donació i la transfusió sanguínia (extracció, processament, verificació, emmagatzematge, distribució i transfusió de sang i components).
La jornada, que tindrà lloc a la sala d'actes del pavelló docent de l'Hospital de la Vall d'Hebron, farà esment als riscos i les mesures correctores i preventives al llarg d'aquests 15 anys i temes més específics com les complicacions pulmonars de la transfusió, les eines per prevenir els errors transfusionals, el paper d'infermeria en la seguretat durant la transfusió sanguínia, amb ponents de reconegut prestigi com Eduard Muñiz, Jordi Vila, Mercè López i David Gómez, entre d'altres, per acabar amb l'aportació de Guila Fidel, psicòloga clínica experta en catàstrofes, que tractarà sobre els errors i les diferents víctimes implicades.
Trobareu més informació accedint a aquest l'enllaç.
Mantenir uns hàbits saludables pot contribuir a reduir el risc de patir una malaltia cardiovascular entre la població.
Aprofitant què el 14 de març es celebra el Dia Europeu per a la Prevenció del Risc Cardiovascular, volem conscienciar la ciutadania de la importància d'aquesta prevenció ja què les malalties cardiovasculars són la primera causa de mortalitat en la població catalana.
A Espanya, la mortalitat coronaria presenta dades similars a les d'altres països mediterranis, però per sota d'altres països industrialitzats del seu entorn i d'arreu.
No obstant això, el nombre de morts relacionades ha anat en augment en els darrers anys, a causa de la població envellida, per tant, és important establir pautes de prevenció d'aquestes malalties per tal de reduir el risc cardiovascular entre els ciutadans.